|  |  |  |
| --- | --- | --- |
|  800px-coat_of_arms_of_romania  | **ROMÂNIA****JUDEȚUL TIMIȘ** **CONSILIUL JUDEȚEAN**  |  Descriere: C:\Documents and Settings\dan.vladu\Desktop\antet cjtimis\ST JUD_COLOR.jpg |

****

COMISIA DE SELECȚIE ȘI EVALUARE A PROIECTELOR SPORTIVE

Nr…………/…………….

**PROCES VERBAL**

Încheiat în data de 09.06.2022, ora 15

 În temeiul Dispoziției Președintelui Consiliului Județean Timiș nr. 359/31.05.2022 a fost constituită Comisia de selecție și evaluare a proiectelor sportive, în scopul finanțării nerambursabile de la bugetul Consiliului Județean Timiș pentru activitățile entităților sportive non-profit, cu sediul în județul Timiș formată din următoarele persoane:

1. Calescu Mihaela-Maria - consilier judeţean – preşedinte

2. Ghica Mario – expert superior Direcția Județeană pentru Sport și Tineret Timiș – membru

3. Rașca Romulus – membru Academia Olimpică Română, Filiala Timiș – membru

4. Morariu Adina - consilier juridic superior Serviciul de consultanță și avizare juridică - membru

5. Fenichiu Dănuț-Stelian – consilier superior Serviciul financiar-contabil – membru

6. Stoia Tiberiu – consilier principal Biroul de cultură, învăţământ, minorităţi, sport şi culte – secretar comisie, fără drept de vot.

Comisia de evaluare şi selecţie a proiectelor sportive are următoarele atribuţii:

a) Verifică dacă solicitanţii îndeplinesc condiţiile de participare, dacă sunt persoane fizice sau persoane juridice fără scop patrimonial – cluburi sportive de drept privat constituite conform legii, respectiv cele prevăzute la punctul 1.4 din Ghidul de finanțare;

b) Verifică dacă au fost depuse toate documentele necesare şi dacă sunt respectate condiţiile de eligibilitate a proiectelor;

c) Asigură respectarea principiilor care stau la baza atribuirii contractelor de finanţare nerambursabilă;

d) Verifică dacă solicitanţii au făcut dovada cofinanţării proiectelor conform prevederilor legale;

e) Verifică, analizează şi notează proiectele sportive în conformitate cu grila de acordare a punctajelor;

f) Stabileşte ierarhia ofertelor sportive în funcţie de valoarea, aria de acoperire, importanţa şi/sau reprezentativitatea proiectului sportiv la nivel local, judeţean, național şi/sau internaţional, pe baza punctajului obţinut;

g) Stabileşte cuantumul şi categoriile de cheltuieli pentru care se va acorda finanţarea nerambursabilă;

h) Verifică capacitatea solicitanţilor de a finaliza activitatea propusă;

i) Asigură respectarea tuturor cerinţelor prevăzute de legislaţie şi ghidul de finanţare nerambursabilă.

 Comisia este singura răspunzătoare de selectarea şi atribuirea finanţărilor nerambursabile conform art. 27 din Legea nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare. Mai mult, comisia este independentă, nimeni neputând cenzura activitatea acesteia, cu excepţia consilierilor judeţeni care aprobă proiectul de hotărâre.

 Comisia de selecție și evaluare a proiectelor sportive a verificat dacă au fost respectate prevederile Legii nr. 350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările şi completările ulterioare, respectiv Hotărârea Consiliului Județean Timiș nr. 114/2022 privind aprobarea Ghidului privind finanţarea nerambursabilă din fonduri publice a proiectelor sportive pe anul 2022 și a constatat că, în conformitate cu prevederile art. 16 din Legea nr. 350/2005, Consiliul Județean Timiș a publicat programul anual al finanţărilor nerambursabile în Monitorul Oficial al României, Partea a VI-a nr. 37/23.02.2022, anunțul de participare în Monitorul Oficial al României, Partea a VI-a nr. nr. 79/26.04.2022, pe site-ul [www.cjtimis.ro](http://www.cjtimis.ro) și în 2 (două) cotidiene locale (Pressalert și Opinia Timișoarei), respectându-se termenul de 30 zile prevăzut de art. 20 din Legea nr. 350/2005.

 Comisia de selecție și evaluare a proiectelor sportive a verificat depunerea/înregistrarea documentației de solicitare a finanțării nerambursabile conform termenului limită de depunere a proiectelor 31.05.2022 ora 16 – din anunțul de participare (Monitorul Oficial al României, Partea a VI-a nr. 79/26.04.2022).

 Grila de acordare a punctajelor pentru proiectele sportive este următoarea:

a) *Promovarea* s*portului de performanță*

|  |  |  |
| --- | --- | --- |
| Nr. Crt. | CRITERIICLUBURI SPORTIVE DE DREPT **PRIVAT** | PUNCTAJ MAXIM |
| **1.** | **Anvergura proiectului, încadrarea pe nivele de importanță și relevanța sa** | **25** |
| 1.1 - local | 1 |
| 1.2 - zonal | 2 |
| 1.3 - județean | 3 |
| 1.4 - național | *4* |
| 1.5 internațional | *5* |
|  | 1.6 – gradul de vizibilitate al proiectului și capacitatea sa de a consolida imaginea Județului Timiș | *5* |
|  | 1.7 – gradul de exploatare a potențialului turistic al județului Timiș | *5* |
| **2.** | **Categoriile de vârstă cărora se adresează proiectul**  | **10** |
|  | 2.1 Copii și juniori | *7* |
|  | 2.2 Seniori | *3* |
| **3.** |  **Încadrarea proiectului pe ramură de sport** | **10** |
| 3.1 Olimpic  | *7* |
| 3.2 Neolimpic | *3* |
| **4.** | **Fezabilitatea proiectului sportiv** | **5** |
| 4.1 Experiența solicitantului în managementul de proiect și capacitate de administrare a proiectului | 2 |
| 4.2Solicitantul are suficientă competență în domeniul căruia i se adresează proiectul | 3 |
| **5.** |  **Rezultatele proiectului sportiv propus** | **10** |
| 5.1 Contribuția adusă de sportivii timiseni în ierarhiile stabilite la nivel local, județean, național și internațional de către federațiile de specialitate și Direcția Județeană pentru Sport Timiș | *6* |
| 5.2 Rezultate așteptate  | *4* |
| **6.** | **Continuitatea proiectului** | **5** |
| **7.** | **Participarea în prima Divizie/Ligă a Campionatului Național, Cupa României, Campionat și Cupe Mondiale, Europene, Jocuri Olimpice – locuri 1,2 și 3, titluri de campion, etc** | **30** |
| Jocuri Olimpice/titluri de campion | 8 |
| Cupe mondiale/titluri de campion | 7 |
| Cupe Europene/titluri de campion | 5 |
| Cupa României/Campionat Național – prima divizie/ligă/tiluri de campion | 4 |
| Locul I | 3 |
| Locul II | 2 |
| Locul III | 1 |
| **8.** | **Măsuri de protecţia mediului** Proiectul prevede măsuri concrete prietenoase mediului precum:- interzicerea utilizării materialelor de plastic sau încurajarea utilizării materialelor reutilizabile,- reciclarea materialelor utilizate,- gestionarea responsabilă a deşeurilor utilizate cum ar fi colectarea selectivă,- eficientizarea energetică,- achiziţionarea de produse şi servicii ecologice,- utilizarea raţională şi nepoluantă a apei,- reducerea impactului asupra ecosistemelor şi biodiversităţii,- reducerea birocrației și digitalizarea proceselor,- mijloace alternative de transport sau încurajarea folosirii transportului în comun,- igienizarea traseelor etc. | **5** |
|  | **PUNCTAJ TOTAL MAXIM** | 100 |

b) *Sportul pentru toți*

|  |  |  |
| --- | --- | --- |
| Nr. Crt. | CRITERIICLUBURI SPORTIVE DE DREPT **PRIVAT** | PUNCTAJ MAXIM |
| **1.** |  **Anvergura proiectului**  | **10** |
| 1.1 Număr estimat de participanți  | 6 |
|  | 1.2 Număr estimat de beneficiari indirecți | 4 |
| **2.** | **Structura participanților pe categorii de vârstă** | **15** |
| 2.1 Copii și tineri de vârstă preșcolară și școlară (4 – 18 ani) | 9 |
| 2.2 Adulți 18 – 55 ani | 4 |
|  | 2.3 Adulți peste 55 ani | 2 |
| **3.** |  **Încadrarea proiectului și relevanța sa pe nivele și în sistem valoric** | **45** |
| 3.1 – local | 2 |
| 3.2 - zonal | 3 |
| 3.3 - județean | 4 |
| 3.4 - național | 6 |
| 3.5 - internațional | 10 |
| 3.6 – gradul de vizibilitate al proiectului și capacitatea sa de a consolida imaginea Județului Timiș | 10 |
| 3.7 – gradul de exploatare a potențialului turistic al județului Timiș | 10 |
| **4.** | **Fezabilitatea proiectului sportiv** | **5** |
| 4.1 Solicitantul are suficientă experiență în managementul de proiect și capacitate de administrare a proiectului | 3 |
| 4.2Solicitantul are suficientă competență în domeniul căruia i se adresează proiectul | 2 |
| **5.** |  **Rezultatele și impactul proiectului sportiv propus** | **5** |
|  | 5.1 Impactul asupra grupurilor țintă și beneficiarilor | 2 |
| 5.2 Impactul și rezultatele scontate sunt pozitive și concludente pentru contextul sportiv local  | 3 |
| **6.** |  **Continuitatea proiectului** | **4** |
|  **7.** | **Obținerea locurilor 1, 2 și 3 în cadrul evenimentelor sportive** |  **6** |
| Locul I | 3 |
| Locul II | 2 |
| Locul III | 1 |
| **8.** | **Măsuri de protecţia mediului** Proiectul prevede măsuri concrete prietenoase mediului precum:- interzicerea utilizării materialelor de plastic sau încurajarea utilizării materialelor reutilizabile,- reciclarea materialelor utilizate,- gestionarea responsabilă a deşeurilor utilizate cum ar fi colectarea selectivă,- eficientizarea energetică,- achiziţionarea de produse şi servicii ecologice,- utilizarea raţională şi nepoluantă a apei,- reducerea impactului asupra ecosistemelor şi biodiversităţii,- reducerea birocrației și digitalizarea proceselor,- mijloace alternative de transport sau încurajarea folosirii transportului în comun,- igienizarea traseelor etc. | **10** |
|  | **PUNCTAJ TOTAL MAXIM** | **100** |

Pentru a fi selectată în vederea finanţării, o propunere trebuie să întrunească un punctaj total de minim 60 la sută din punctajul total maxim.

În cazul în care punctajul total obţinut de o propunere de proiect este mai mic de 60 la sută din punctajul total maxim proiectul nu este eligibil de a primi finanţare.

În cazul în care nu toate propunerile care vor întruni punctajele minime necesare vor putea primi finanţare, departajarea se face în funcţie de punctajul de la criteriul 1 pentru Sportul de performanţă şi criteriul 3 la Sportul pentru toţi, alocarea sumelor făcându-se în limita bugetului disponibil la momentul aprobării.

Totodată, în situaţia în care la sportul de performanţă două sau mai multe proiecte vor obţine acelaşi punctaj, departajarea se va face în baza adeverinţei de la federaţia de profil cu privire la performanţa în ultimii 3 ani. Astfel, dacă un club sportiv are performanţă în ultimii 3 ani, iar alt club are performanţă doar pe 1 an sau 2 ani, si au acelaşi punctaj, va obţine finanţare clubul care are performanţă mai mare.

Mai mult, la sportul de performanţă, cluburile sportive care nu prezintă adeverința de la federație cu date referitoare la rezultate, (titluri de campion, locuri 1, 2 și 3) obținute în campionate naționale/europene/mondiale ale echipei/sportivului, vor fi considerate neeligibile întrucât nu sunt în concordanţă cu obiectivul sportului de performanţă prevăzut de art. 1.5 alin. 2 lit. a) din Ghidul privind finanţarea nerambursabilă din fonduri publice a proiectelor sportive pe anul 2022.

Pentru a participa la procedura de selecţie şi evaluare solicitantul trebuie să îndeplinească una din următoarele condiţii:

 a) Finanţarea sportului de masă, a sportului amator, a cluburilor de juniori, cadeţi şi tineret, a căror activitate nu este considerată activitate economică;

sau

 b) Finanţarea cluburilor care desfăşoară în principal activităţi neeconomice, dacă activităţile economice prestate nu depăşesc 20% din totalul activităţii desfăşurate anual.

În situaţia în care pentru acelaşi ramură de sport se vor depune proiecte de către cluburi distincte atât pe programul sportul de performanţă cât şi pe programul sportul pentru toţi suma care poate fi atribuită pe proiectul depus pe programul sportul pentru toţi nu poate fi mai mare de 30% din valoarea maximă atribuită clubului care accesează în cadrul programului sportul de performanţă.

 Este exclus dintr-o procedură pentru atribuirea contractului de finanţare nerambursabilă, respectiv nu este eligibil, solicitantul care se află în oricare din următoarele situaţii:

1. nu şi-a îndeplinit obligaţiile de plată exigibile a impozitelor şi taxelor către bugetul de stat, precum şi către bugetul local;
2. furnizează informaţii false în documentele prezentate;
3. a comis o gravă eroare în materie profesională sau nu şi-a îndeplinit obligaţiile asumate printr-un alt contract de finanţare nerambursabilă;
4. face obiectul unei proceduri de dizolvare sau lichidare ori se află deja în stare de dizolvare sau lichidare, în conformitate cu prevederile legale în vigoare;
5. nu prezintă declaraţiile pe propria răspundere necesare de anexat cererii de finanţare;
6. nu prezintă dovada contribuţiei de 10%;
7. cererea de finanţare nu este semnată în original;
8. cererea de finanţare are ca obiect activităţi nerelevante pentru obiectivele programului;
9. cererea de finanţare şi /sau documentele sunt depuse după termenul limită anunţat de Consiliul Judeţean Timiş;
10. proiectul sportiv nu respectă condiţiile şi criteriile de finanţare.

 Autoritatea finanţatoare are dreptul de a cere solicitanţilor prezentarea de documente care dovedesc eligibilitatea precum şi documente edificatoare care să dovedească o formă de înregistrare ca persoană juridică sau de înregistrare/atestare ori apartenenţă din punct de vedere profesional, în conformitate cu prevederile legale în vigoare.

Dosarul de participare la selecţia de oferte trebuie să conţină documentele prevăzute la art. 3.2 alin. (1) și alin (2) din Ghidul privind finanţarea nerambursabilă din fonduri publice a proiectelor sportive pe anul 2022, aprobat prin Hotărârea Consiliului Judeţean Timiş nr. 114/2022.

Pentru a putea participa la procedura privind atribuirea contractului de finanţare nerambursabilă solicitanţii care pot participa la procedura privind atribuirea contractului de finanţare nerambursabilă trebuie să fie persoane juridice fără scop patrimonial care desfăşoară activităţi neeconomice sau care desfăşoară activităţi economice care nu depăşesc 20% din totalul activităţii desfăşurate anual, respectiv:

1. cluburi sportive de drept privat înfiinţate şi cu sediul pe raza unităţii administrativ - teritoriale;
2. asociaţii judeţene pe ramuri de sport cu sediul în judeţul Timiş, afiliate la federațiile sportive corespondente;
3. federaţiile sportive naţionale, pentru programele sportive ce se desfăşoară pe raza judeţului Timiş;
4. Comitetul Olimpic Sportiv Român, pentru programele sportive ce se desfăşoară pe raza judeţului Timiş.

 În conformitate cu legislația și jurisprudența comunitară, finanțarea activității unui club sportiv nu implică ajutor de stat dacă activitatea vizată se adresează sportului de masă, sportului amator, a cluburilor de juniori, cadeți și tineret, a căror activitate nu este considerată activitate economică sau finanțarea se adresează unor cluburi care desfășoară în principal activități neeconomice, dacă activitățile economice prestate nu depășesc 20% din totalul activității desfășurate anual și nu afectează comerțul cu Statele Membre măsurile de sprijin având doar impact local, finanțarea îmbracă forma unor bonusuri de performanță acordate direct sportivilor, persoane fizice, de autoritățile locale sau este aplicabil principiul investitorului privat prudent, în speță dacă activitatea comercială este profitabilă.

 Totodată se pot finanța activitățile sportive ale copiilor și tinerilor, fără a fi necesară respectarea criteriilor specifice ajutorului de stat, cu condiția existenței unei distincții clare între fluxurile financiare aferente activităților sportive derulate de secția de copii și tineret și cele aferente activităților sportivilor profesioniști.

 Comisia de selecție și evaluare a proiectelor sportive a efectuat verificarea condițiilor de eligibilitate prevăzute în Hotărârea Consiliului Judeţean Timiş nr. 114/2022 pentru următoarele proiecte sportive:

***Sportul de performanţă***

|  |  |  |  |  |  |  |
| --- | --- | --- | --- | --- | --- | --- |
| **Nr. crt** | **Structura sportivă** | **Data** **înregistrare** | **Denumire****program** | **Denumirea proiectului** | **Suma solicitată****LEI** | **Eligibilitate** |
|  | Club Sportiv Quad Club Timișoara | 13951 din 20.05.2022 | Promovareasportului de performanță | Susținerea sportului de performanță a profesioniștilor și amatorilor în motocilism – categoria QUAD și ATV | 433.125 | Eligibil |
|  | Asociația Auto Club Rally Timiș | 14573 din 25.05.2022 | Promovareasportului de performanță | Valorificarea aptitudinilor individuale într-un sistem organizat de selecție, pregătire prin organizarea competiției automobilistice și de karting de nivel național TIMIȘOARA TROPHY 2022 | 100.700 | Eligibil |
|  | Filiala Asociației Club Sportiv AMC Rascing – ACS AMC Curse | 14775 din 26.05.2022 | Promovareasportului de performanță | Trofeul Timișoara – Etapă în Campionatul Național de Super Rally 2022 | 252.090 | Neeligibil |
|  | Clubul Sportiv de Fotbal CFR 1933 Timișoara | 15080 din 30.05.2022 | Promovareasportului de performanță | Și tinerii joacă futsal 2022 | 400.000 | Neeligibil |
|  | Club Sportiv Sport 4 Fun Timișoara | 15073 din 30.05.2022 | Promovareasportului de performanță | Timișul performant prin tenis | 162.895,50 | Neeligibil |
|  | Asociația Club de Dans Sportiv Magnum V.R.D. | 15177 din 31.05.2022 | Promovareasportului de performanță | Performanță și excelență în dansul sportiv național și european 2022 | 205.206 | Eligibil |
|  | Club Sportiv Krepelka Motorsport | 15063 din 30.05.2022 | Promovareasportului de performanță | Promovarea performanței | 242.000 | Eligibil |
|  | Asociația Club Sportiv Pro Timiș | 15062 din 30.05.2022 | Promovareasportului de performanță | Pro performanța | 136.000 | Eligibil |
|  | Asociația Club Sportiv Warriors | 15237 din 31.05.2022 | Promovareasportului de performanță | Promovarea performanței rugby-ului timișorean în etapele naționale de campionat | 79.200 | Eligibil |
|  | Clubul Sportiv Academia de Judo Timișoara | 15268 din 31.05.2022 | Promovareasportului de performanță | Timiș 2022 Internațional Judo Training & Educațion Camp -Ediția 1 | 90.000 | Neeligibil |
|  | Asociația Club Sportiv Floreta Timișoara | 15260 din 31.05.2022 | Promovareasportului de performanță | Dezvoltarea scrimei în Timișoara | 298.530 | Eligibil |
|  | Asociația Clubul Lupo Racing | 15239 din 31.05.2022 | Promovareasportului de performanță | Promovarea sportului timișorean în competițiile naționale și internaționale de motocilism viteză | 121.657,95 | Eligibil |
|  | Asociația Club Sportiv Dominicii Timișoara | 15238 din 31.05.2022 | Promovareasportului de performanță | Accederea în grupele semifinale al J4 – handbal feminin | 33.999 | Neeligibil |
|  | Asociația Club Sportiv Velocitas | 15051 din 30.05.2022 | Promovareasportului de performanță | Susuținerea calendarului competițional și promovarea ciclismului | 112.680 | Eligibil |
|  | Clubul Sportiv Alternative | 15236 din 31.05.2022 | Promovareasportului de performanță | Performanță și educație prin escaladă | 43.359 | Neeligibil |
|  | Federația Ecvestră Română | 15162 din 31.05.2022 | Promovareasportului de performanță | Campionatele balcanice ecvestre la disciplina sărituri peste obstacole | 82.500 | Neeligibil |
|  | Asociația Sportivă Clubul Moto Pascota Ioan Ilie | 15230 din 31.05.2022 | Promovareasportului de performanță | Campionii Județului Timiș | 270.000 | Eligibil |
|  | Asociația Clubul Sportiv V.N. Motorsport | 15074 din 30.05.2022 | Promovareasportului de performanță | Performanță în motocilism | 246.960 | Eligibil |
|  | Clubul Sportiv Nautic Banat Timișoara | 15064 din 30.05.2022 | Promovareasportului de performanță | Calendarul competițional 2022 al Clubului Sportiv Nautic Banat | 87.749 | Eligibil |
|  | Asociația Club Sportiv Campioni Pentru Viitor Giroc | 15179 din 31.05.2022 | Promovareasportului de performanță | Dezvoltarea și susținerea atletismului de performanță în mediul rural | 182.736 | Eligibil |
|  | Asociația Clubul de Dans Sportiv Sportim Dance | 15240 din 31.05.2022 | Promovareasportului de performanță | Performanță în dans sportiv 2022 | 300.870 | Eligibil |
|  | Asociația Club Sportiv Dumbrăvița | 15185 din 31.05.2022 | Promovareasportului de performanță | Susținerea sportului de performanță pe plan național și internațional | 176.490 | Eligibil |
|  | Asociația Club Sportiv Sport Record Original | 15199 din 31.05.2022 | Promovareasportului de performanță | Karate-ka timișeni, amabasadori ai României în lume | 68.668 | Eligibil |
|  | Clubul Sportiv Alexandru Borlovan alias Sandy | 15315 din 31.05.2022 | Promovareasportului de performanță | Leo în Campionatul Național Super Rally 2022 | 215.825 | Eligibil |
|  | Asociația Club Sportiv Kong Tank MMA | 15307 din 31.05.2022 | Promovareasportului de performanță | Liga anuală – Blood Fight League Interclub Promotion – Sezonul I | 172.825 | Neeligibil |
|  | Haltere Club Timișoara | 15187 din 31.05.2022 | Promovareasportului de performanță | Susținerea și promovarea sportului olimpic haltere | 70.000 | Eligibil |
|  |  |  **TOTAL** |  |  | **4.586.065,45** |  |

 Proiectul depus de către **Asociația Club Sportiv Alternative** (Performanță și educație prin escaladă) este declarat neeligibil întrucât asociația nu a depus toate documentele solicitate la punctul 3.(1) din Ghidul de finanțare și anume: Certificatul de grefă; Raport de activitate pentru anul precedent vizat de Direcția Județeană pentru Tineret și Sport Timiș; Adeverinţă de la federaţie cu privire la sportivii clubului dacă sunt sportivi profesionişti sau/şi sportivi amatori în înţelesul art. 14 din Legea 69/2000; Declaraţia notarială pe propria răspundere (Anexa nr. 11); Calendarul competițional.

 Proiectul depus de **Clubul Sportiv Academia de Judo Timișoara** (Timiș 2022 Internațional Judo Training & Educațion Camp -Ediția 1) este declarat neeligibil întrucât acesta cuprinde doar un stagiu de pregătire, fără vreo participare la un concurs prevăzut în calendarul competițional al Federației Române de Judo. Mai mult clubul nu a depus toate documentele solicitate la punctul 3.1 din Ghidul de finanțare și anume: În adeverința de la federație pentru ultimii 3 ani, nu sunt trecute date referitoare la rezultatele obținute; Dovada contribuției de 10% din surse proprii prezintă neconcordanțe cu privire la art.4 din contractul de sponsorizare; Adeverinţă de la federaţie cu privire la sportivii clubului dacă sunt sportivi profesionişti sau/şi sportivi amatori în înţelesul art. 14 din Legea 69/2000.

 Proiectul depus de **Clubul Sportiv de Fotbal CFR 1933 Timișoara** (Și tinerii joacă futsal 2022) este declarat neeligibil întrucât clubul sportiv nu a depus toate documentele solicitate la punctul 3.(1) din Ghidul de finanțare și anume: Certificatul de atestare fiscală eliberat de Direcția Generală a Finanțelor Publice; Calendarul competițional.

 Proiectul depus de **Asociația Club Sportiv Kong Tank MMA (**Liga anuală – Blood Fight League Interclub Promotion – Sezonul I) este declarat neeligibil întrucât asociația sportivă nu a depus toate documentele solicitate la punctul 3.(1) din Ghidul de finanțare și anume: Dovada contribuției de 10% din surse proprii sau dovada atragerii altor surse de finanțare; Dovada legitimării sportivilor, vizată la zi; Declarația notarială pe propria răspundere (Anexa nr. 10); Adeverinţă de la federaţie cu privire la sportivii clubului dacă sunt sportivi profesionişti sau/şi sportivi amatori în înţelesul art. 14 din Legea 69/2000; Adeverință de afiliere a clubului la federația de profil; Calendarul competițional; Certificatul de grefă este emis în anul 2021.

 Proiectul depus de **Filiala Asociației Club Sportiv AMC Rascing – ACS AMC Curse** (Trofeul Timișoara – Etapă în Campionatul Național de Super Rally 2022) este declarat neeligibil întrucât filiala asociației sportive nu a depus toate documentele solicitate la punctul 3.(1) din Ghidul de finanțare și anume: Dovada legitimării sportivilor, vizată la zi; Adeverinţă de la federaţie cu privire la sportivii clubului dacă sunt sportivi profesionişti sau/şi sportivi amatori în înţelesul art. 14 din Legea 69/2000.

 Proiectul depus de **Club Sportiv Sport 4 Fun Timișoara** (Timișul performant prin tenis) este declarat neeligibil întrucât clubul sportiv a desfășurat în anul 2021 activități economice ce depășesc 20% din totalul activității desfășurate anual, încălcând prevederile art. 1.4 din Ghidul de finanţare aprobat prin Hotărârea Consiliului Judeţean Timiş nr. 114/2022.

 Proiectul depus de **Federația Ecvestră Română** (Campionatele balcanice ecvestre la disciplina sărituri peste obstacole) este declarat neeligibil întrucât structura sportivă nu a depus toate documentele solicitate la punctul 3.(1) din Ghidul de finanțare și anume: Dovada contribuției de 10% din surse proprii sau dovada atragerii altor surse de finanțare; Certificatul de identitate sportivă, cu mențiunea sportului pentru care se solicită finanțarea.

 Proiectul depus de **Asociația Club Sportiv Dominicii Timișoara** (Accederea în grupele semifinale al J4 – handbal feminin) este declarat neeligibil întrucât structura sportivă nu a depus toate documentele solicitate la punctul 3.(1) din Ghidul de finanțare și anume: Adeverință de la federație care să conțină date referitoare la rezultate obținute; Adeverinţă de la federaţie cu privire la sportivii clubului dacă sunt sportivi profesionişti sau/şi sportivi amatori în înţelesul art. 14 din Legea 69/2000; Calendar competițional.

***Sportul pentru toţi***

|  |  |  |  |  |  |  |
| --- | --- | --- | --- | --- | --- | --- |
| **Nr. crt** | **Structura sportivă** | **Data** **Înregistrare** | **Denumire****program** | **Denumirea proiectului** | **Suma solicitată****LEI** | **Eligibilitate** |
|  | Asociația Club Sportiv Atletico Timișoara | 15329 din 31.05.2022 | Sportul pentru toți | Promovarea fotbalului în rândul copiilor și adulților | 87.219 | Neeligibil |
|  | Asociația Club Sportiv Kong Tank MMA | 15306 din 31.05.2022 | Sportul pentru toți | Promovarea sportului de contact în liceele și școlile timișorene și timișene | 102.900 | Neeligibil |
|  | Club Sportiv Comunal Dudeștii Noi | 15180 din 31.05.2022 | Sportul pentru toți | Cupa Mării Negre – Eforie Nord și Juniors cup 2022 Țara Hațegului | 44.100 | Neeligibil (club de drept public) |
|  |  |  **TOTAL** |  |  | **234.219** |  |

Proiectul depus de către **Asociația Club Sportiv Atletico Timișoara** (Promovarea fotbalului în rândul copiilor și adulților)este declarat neeligibil întrucât asociația nu a depus Certificatul de identitate sportivă având în vedere prevederile art. 3.2 alin. (2), lit.(r) din Ghidul de finanţare aprobat prin Hotărârea Consiliului Judeţean Timiş nr. 114/2022.

Proiectul depus de către **Club Sportiv Comunal Dudeștii Noi** (Cupa Mării Negre – Eforie Nord și Juniors cup 2022 Țara Hațegului ) este declarat neeligibil întrucât clubul sportiv este de drept public și această sesiune de proiecte se adresează doar structurilor sportive de drept privat.

 Proiectul depus de **Asociația Club Sportiv Kong Tank MMA (**Promovarea sportului de contact în liceele și școlile timișorene și timișene) este declarat neeligibil întrucât asociația sportivă nu a depus toate documentele solicitate la punctul 3.(1) din Ghidul de finanțare și anume: Dovada contribuției de 10% din surse proprii sau dovada atragerii altor surse de finanțare; Dovada legitimării sportivilor, vizată la zi; Declarația notarială pe propria răspundere (Anexa nr. 10); Adeverinţă de la federaţie cu privire la sportivii clubului dacă sunt sportivi profesionişti sau/şi sportivi amatori în înţelesul art. 14 din Legea 69/2000; Adeverință de afiliere a clubului la Asociația Județeană sau Federația Română Sportul pentru toți; Calendarul competițional; Certificatul de grefă este emis în anul 2021.

Cluburile sportive ce nu au îndeplinit punctajul de 60 de puncte sunt:

Asociația Club Sportiv Campioni Pentru Viitor Giroc – 57 puncte;

Asociația Auto Club Rally Timiș – 55 puncte;

Clubul Sportiv Alexandru Borlovan alias Sandy – 55 puncte;

Haltere Club Timișoara – 55 puncte;

 Având în vedere faptul că 14 structuri sportive au fost declarate eligibile întrunind punctaj peste 60 puncte, Comisia de selecție și evaluare a proiectelor sportive a stabilit în conformitate cu prevederile pct. 4.4 alin. 14 din Ghidul de finanţare aprobat prin Hotărârea Consiliului Judeţean Timiş nr. 114/2022 ca finanţările aprobate să fie aceleași sau mai mici decât suma solicitată, astfel încât a hotărât aprobarea următoarelor proiecte sportive după cum urmează:

***Sportul de performanţă***

|  |  |  |  |  |  |  |
| --- | --- | --- | --- | --- | --- | --- |
| **Nr. crt** | **Structura sportivă** | **Denumire****program** | **Denumirea proiectului** | **Suma solicitată****LEI** | **Punctaj obținut** | **Suma propusă** |
| 1. | Club Sportiv Quad Club Timișoara | Promovareasportului de performanță | Susținerea sportului de performanță a profesioniștilor și amatorilor în motocilism – categoria QUAD și ATV | 433.125 | 60 | 100.000 |
| 2. | Asociația Club de Dans Sportiv Magnum V.R.D. | Promovareasportului de performanță | Performanță și excelență în dansul sportiv național și european 2022 | 205.206 | 79 | 100.000 |
| 3. | Club Sportiv Krepelka Motorsport | Promovareasportului de performanță | Promovarea performanței | 242.000 | 62 | 80.000 |
| 4. | Asociația Club Sportiv Pro Timiș | Promovareasportului de performanță | Pro performanța | 136.000 | 62 | 60.000 |
| 5. | Asociația Club Sportiv Warriors | Promovareasportului de performanță | Promovarea performanței rugby-ului timișorean în etapele naționale de campionat | 79.200 | 62 | 60.000 |
| 6. | Asociația Club Sportiv Floreta Timișoara | Promovareasportului de performanță | Dezvoltarea scrimei în Timișoara | 298.530 | 64 | 50.000 |
| 7. | Asociația Clubul Lupo Racing | Promovareasportului de performanță | Promovarea sportului timișorean în competițiile naționale și internaționale de motocilism viteză | 121.657,95 | 60 | 80.000 |
| 8. | Asociația Club Sportiv Velocitas | Promovareasportului de performanță | Susuținerea calendarului competițional și promovarea ciclismului | 112.680 | 71 | 40.000 |
| 9. | Asociația Sportivă Clubul Moto Pascota Ioan Ilie | Promovareasportului de performanță | Campionii Județului Timiș | 270.000 | 65 | 100.000 |
| 10. | Asociația Clubul Sportiv V.N. Motorsport | Promovareasportului de performanță | Performanță în motocilism | 246.960 | 69 | 100.000 |
| 11. | Clubul Sportiv Nautic Banat Timișoara | Promovareasportului de performanță | Calendarul competițional 2022 al Clubului Sportiv Nautic Banat | 87.749 | 71 | 60.000 |
| 12. | Asociația Clubul de Dans Sportiv Sportim Dance | Promovareasportului de performanță | Performanță în dans sportiv 2022 | 300.870 | 79 | 100.000 |
| 13. | Asociația Club Sportiv Dumbrăvița | Promovareasportului de performanță | Susținerea sportului de performanță pe plan național și internațional | 176.490 | 64 | 70.000 |
| 14 | Asociația Sport Record Original | Promovareasportului de performanță | Karate-ka timișeni, amabasadori ai României în lume | 68.668 | 61 | 50.000 |
|  |  | **TOTAL** |  |  |  | **1.050.000** |

Comisia de selecție și evaluare a proiectelor sportive

1. Calescu Mihaela-Maria …………………………
2. Ghica Mario …………………………….
3. Rașca Romulus …. .……………………………
4. Morariu Adina …………………………….

7. Fenichiu Dănuț Stelian ………………………...

8. Stoia Tiberiu …………………………………….